28/03/2014 | Administración LocalMunicipal
Miño
Acordo da Xunta de Goberno Local do 7 de marzo de 2014, sobre a aprobación definitiva do proxecto de expropiación forzosa, polo procedemento de taxación conxunta, dos bens e dereitos necesarios para a apertura de vial na Pedreira - Bemantes

A Xunta de Goberno Local, na sesión extraordinaria realizada o día 7 de marzo de 2014 adoptou o acordo que se transcribe a continuación: “Visto o expediente tramitado para levar a cabo a expropiación forzosa, polo procedemento de taxación conxunta, dos bens e dereitos necesarios para proceder á apertura dunha vía pública na zona da Pedreira, na parroquia de Bemantes. Visto que o expediente someteuse a exposición pública polo prazo dun mes, procedendo así mesmo a notificación individual das taxacións aos titulares de bens e dereitos. Visto que durante o prazo de exposición pública efectuáronse alegacións por parte de Jeshua Sotuela Sanvicens. Visto que con data de 24.02.2014 emitise informe técnico no que se propón estimar parcialmente as alegación presentadas. Despois de examinar os informes técnicos e xurídicos que obran no expediente, a Xunta de Goberno Local, por maioría absoluta e unanimidade dos concelleiros asistentes (cinco dun total de cinco) acorda: 1º.- Estimar parcialmente as alegacións presentadas por Jeshua Sotuela Sanvicens, en virtude do informe emitido polos servizos técnicos municipais, do que se achegará copia, sendo o prezo para a parcela A de 14,90 euros/m2, entendéndose con el as seguintes actuacións no expediente, na súa calidade de herdeiro.2º.- Aprobar definitivamente o expediente expropiatorio, polo procedemento de taxación conxunta, dos bens e dereitos necesarios para proceder á apertura dunha vía pública na zona da Pedreira, na parroquia de Bemantes, aos efectos previstos nos artigos 143 e 144 da LOUGA.3º.- Notificar a presente resolución de forma individualiza aos interesados titulares de bens e dereitos que figuran no expediente, ós que se lles achegará a correspondente folla de valoración, conferíndolles un prazo de 20 días hábiles, durante o cal poderán manifestar por escrito ante este Concello a súa desconformidade coa valoración establecida no expediente aprobado, en cuxo caso se dará traslado do expediente e da folla de aprecio impugnada ó xurado de expropiación ós efectos de fixar o xustiprezo, coa advertencia de que transcorrido o citado prazo de vinte días sen que se formule oposición á valoración, entenderase aceptada a que se fixa na presente resolución aprobatoria do expediente, entendéndose determinado o xustiprezo definitivamente e de conformidade (art.143, apartados 7 e 8 da Lei 9/2002, de Ordenación Urbanística de Galicia). 4º.- Publicar a presente resolución no Diario Oficial de Galicia, no Boletín Oficial da Provincia e no Taboleiro Municipal. Esta publicación servirá de notificación para os interesados que resulten descoñecidos ou respecto dos que se ignore o lugar para a práctica da notificación, de acordo co previsto no artigo 59 da Lei 30/1992.” Contra esta resolución, que pon fin á vía administrativa, poderase interpoñer recurso contencioso-administrativo ante o Xulgado do Contencioso-Administrativo da Coruña, dentro do prazo de dous meses, contados a partir do día seguinte á data de notificación ou publicación, segundo o artigo 46.1 da Lei 29/1998, do 13 de xullo, reguladora da xurisdición contencioso-administrativa. Así mesmo, poderase interpoñer recurso potestativo de reposición ante o propio órgano que a ditou dentro do prazo dun mes, contado a partir do día seguinte á data de notificación desta resolución, en cuxo caso, ata que sexa resolto expresamente ou se produza a súa desestimación presunta por silencio, non se poderá interpoñer o recurso contencioso administrativo, todo isto segundo os artigos 48, 116 e 117 da Lei 30/1992, do 26 de novembro, do réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro. Todo isto sen prexuízo de que, en caso de desconformidade coa valoración establecida, os interesados dispoñan dun prazo de vinte días para manifestar a súa desconformidade ante o Concello de Miño, tal como se indica no apartado terceiro da resolución. Miño, 19 de marzo de 2014 O alcalde Jesús Veiga Sabín